Euroopa siseturg - maailma suurim ühisruum, mis hõlmab peaaegu 500 miljonit tarbijat - on andnud suure panuse Euroopa majanduse õitsengusse ja integratsiooni. Siseturg on suurendanud ühendusesisest kaubandust (kümne aasta jooksul u 15% aastas), tõstnud tootlikkust ja vähendanud kulusid (tolliformaalsuste kaotamise, tehniliste eeskirjade ühtlustamise või vastastikuse tunnustamise ja konkurentsist tingitud madalamate hindade kaudu), tekitanud viimase kümne aasta jooksul 1,8%  täiendavat kasvu ja loonud umbes 2,5 miljonit uut töökohta ning vähendanud samal ajal liikmesriikidevahelisi erinevusi sissetulekute tasemes.